kardosdrur/scandi-wiki huggingface dataset:
Valdemar Schmidt

Valdemar Schmidt (født 9. april 1864 i Øster Kondrup ved Mariager, død 13. maj 1944 på Frederiksberg) var en dansk arkitekt.

Han blev først uddannet som murersvend, hvorefter han kom på Kunstakademiet i København i 1885 hos Hans J. Holm med afgangseksamen i 1892. Efter færdiggørelsen fik han ansættelser hos Hans J. Holm, Martin Borch og Martin Nyrop. Valdemar Schmidt tilhørte den nationalromantiske tradition og var præget af Hans J. Holm og hans kreds, bl.a. Martin Nyrop. Valdemar Schmidts arbejder er kendetegnet af en vægtning af håndværket og materialet. Det er velproportioneret, velindrettet byggeri med forkærlighed for røde mursten og en enkel dekoration, inspireret af gotik og romansk stil, ofte med sokkel og detaljer i granit og med kalkdekorationer. Da det middelalderlige Sankt Knuds Kloster i Odense brændte i 1913, forestod han en genopbygning i gotik med bevaring af mure. Valdemar Schmidt restaurerede flere kirker nær Thisted og stod for opførelsen (nogle nævner også Valdemar Schmidt som arkitekt) af arkitekt Hack Kampmanns Skt. Johannes Kirken i Aarhus i romansk stil (1902-05), Øster Hjermitslev Kirke (1911), Rødhus Kirke (1913), Brønderslev ny Kirke (1920-22) og Lønstrup Kirke (1926-28).

Inden for Akademisk Arkitektforening lagde Schmidt arbejde som bestyrelsesmedlem 1914-16 og 1922-24, i honorar- og retsudvalget (1898-1921, de sidste tretten år som formand), som medlem af af konkurrenceudvalget 1924-27. 1917-21 var han medlem af Frederiksberg Kommunalbestyrelse.

Han er begravet på Solbjerg Parkkirkegård. Der findes en portrætmaske af Anders Bundgaard på Frederiksberg Rådhus. Maleri af Carla Colsmann Mohr 1939 (familieeje).

Eksterne kilder og henvisninger 
 
 Nordens Kirker 

 

Personer i Kraks Blå Bog (afdøde)
Arkitekter fra Danmark
Nationalromantiske arkitekter
Kirkearkitekter
Medlemmer af Frederiksberg Kommunalbestyrelse
Do It Like a Dude

Do It Like a Dude er debut-singlen fra den britiske singer-songwriter, Jessie J. Singlen er dermed også første udspil fra hendes debutplade, Who You Are. Sangen blev udgivet i Storbritannien den 18. november 2010 som digital download og blev i løbet af januar udgivet som fysisk single. Indtil videre har den toppet som nummer to i Storbritannien og nummer 36 i Danmark.

Hitliste

Referencer 

Singler fra 2011
Singler fra 2010
Jessie J-sange
The Beginning

The Beginning er det 6. studiealbum fra den amerikanske hip hop gruppe Black Eyed Peas. Albummet udkom 26. november 2010 af Universal Music. Den først single, "The Time (Dirty Bit)", udkom 9. november 2010. Albummet nåede op på en 6. plads på "Billboards top 200 chart", med 119,000 solgte eksemplarer i USA den første uge.

Tracklist 

Black Eyed Peas-album
Album fra 2010
Boris Godunov

Boris Fjodorovitj Godunov (, ; født 1552, død 1605) var de facto regent af Zar-Rusland fra ca 1585 til 1598, en periode, hvor svogeren Fjodor 1. formelt var Ruslands hersker. Ved Fjodors død i 1598 blev Boris Godunov Ruslands zar, en titel han havde til sin død  i 1605. Han efterfulgtes af sin søn Fjodor.

Se også 
 Boris Godunov – en opera af Modest Musorgskij

Eksterne henvisninger 

Personer knyttet til de urolige tider
Regenter af Rusland
Personer fra Smolensk oblast
Russere i 1500-tallet
Rusland i 1600-tallet
Casualty of Love

"Casualty of Love" er en sang fra den britiske sangerinde Jessie Js debutalbum Who You Are, der blev rygtet til at være tredje single fra albummet.

Sange fra 2011
Jessie J-sange
Sigurd Swane

Sigurd Swane (oprindelig Svane, født 16. juni 1879 på Frederiksberg, død 9. april 1973 i Plejerup) var en dansk maler og forfatter.

Han studerede i København på Det Kongelige Danske Kunstakademi. Da han var i Paris i 1907, blev han inspireret af impressionismen og fauvismen. Tilbage i Danmark malede han en serie skovlandskaber. Hans brug af prikker blev snart erstattet af mere solide penselstrøg, med forsigtig inddeling af farverne, og han blev en af Danmarks førende kolorister.

Portrætter af ham er typisk med skove i baggrunden, som det ses på malerier af hans bror Leo Swane (1908) og af Harald Giersing (1908).

Sigurd Swane blev i 1921 gift med Agnete Swane. De flyttede i 1934 til Plejerup i Odsherred med deres tre børn Hanne Swane, Gerda Swane og Henrik Swane. De drømte om et kunstnerliv i tæt kontakt med naturen og skabte Malergården som ramme for det, med Agnete Swane som arkitekt. I dag hører det originale og velbevarede kunstnerhjem under Museum Vestsjælland, hvor det står som en åben tidslomme.

I 1927 havde ægteparret været i Italien, først og fremmest Rom og Firenze. I sommeren 1928 på sommerophold på Ærø, og i 1929 var Swane tre måneder alene rundt i store dele af Spanien. I 1931 opholdt han sig en tid i Skagen, hvor det bl.a. blev til et portræt af Anna Ancher, samt en række billeder fra byen med fritliggende huse og med haver imellem. Fem værker fra det ophold, herunder Anna Anchers portræt, befinder sig i dag i Skagens Kunstmuseers samling. 

I årene 1947-1967 malede han ofte i Portugal og Spanien. Her rejste familien til i den autocamper de opfandt til lejligheden - ‘Casmabu’: Et træhus på ladet af en Bedford-lastbil. Den har siden 1995 stået til udstilling på Egeskov Slot.

Hans første kone var maleren Christine Swane. Sammen fik de sønnen Lars Swane, der også blev maler.

Sigurd Swane udgav flere digtsamlinger hvoraf  Skyer fra 1912 var den første. Han var medlem af Den Frie Udstilling 1910-14 og af Grønningen til 1966, og han modtog Eckersberg Medaillen i 1919 og Thorvaldsen Medaillen 1940. Han blev Ridder af Dannebrog 1939.

Se også 
 Odsherredsmalerne
 Sigurd Swane (dokumentarfilm)

Eksterne kilder og henvisninger 
 
 Den Store Danske
 
 Sigurd Swane på Dansk Forfatterleksikon

Malere fra Danmark
Landskabsmalere
Personer fra Frederiksberg
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Impressionistiske malere
Modtagere af Thorvaldsen Medaillen
Personer i Dansk Biografisk Leksikon
Riddere af Dannebrog
Sigurd
N.B. Krossing

Niels Brock Krossing (9. februar 1795 på Christianshavn – 6. juli 1854 i Fredensborg) var en dansk officer og litograf, bror til forfatteren Nikolaj Krossing.

Krossing var søn af grosserer Jørgen Christian Krossing og Marie født Søgaard. Han blev kadet 1806, stykjunker 1809, sekondløjtnant 1810, premierløjtnant 1818, kaptajn 1828, batterichef 1838 og major 1844, tog sin afsked i januar 1848 og fungerede under Treårskrigen som pladskommandant, først i Middelfart (1849) og derpå i Kolding (1850). Han har som militær udgivet et par mindre lærebøger, men hans navn er væsentligst knyttet til Det Kongelige Stentrykkeri, der efter forslag af daværende kaptajn J.N.B. Abrahamson oprettedes 1820, derved at Staten købte musikhandler C.C. Loses stentrykkeri. Den her i landet unge litografiske kunst gik herved væsentlig over på militære hænder. Abrahamson blev trykkeriets direktør, Krossing dets inspektør, og officerer ansattes som tegnere, underofficerer som trykkere. Det bestod til 1843 og lededes i den tid væsentlig af Krossing, der livlig interesserede sig for det. 1822-23 foretog han med kongelig understøttelse en rejse til Tyskland og Frankrig navnlig for at blive bekendt med kridtmaneren, 1827 skrev han i G.F. Ursins Magasin for Kunstnere og Haandværket en artikel om "Stentrykkerikunsten", og 1831 udkom 1. hæfte af en række stentrykte gengivelser, af malerier fra billedgallerierne på slottene Christiansborg, Fredensborg og Frederiksborg, trykkeriets største og væsentligste arbejde. 1827 havde Krossing sammen med kunstkammerforvalter J.C. Spengler og professor J.L. Lund fået eneret til udgivelsen. Disse blade tegnedes selvfølgelig af kunstnere, og det må i det hele erindres, at Krossing selv væsentlig aldrig optrådte som tegner; et par blade i kridtmaner, der fulgte med hans afhandling i Ursins Magasin..., bærer dog mærket B. K. 

14. september 1824 havde han ægtet Maria Anna Sophie Hammel (født 4. juni 1793), datter af pladsmajor Andreas Hammel i München og Eva født Schreiner. Han er begravet på Assistens Kirkegård. Han er malet af Andreas Herman Hunæus og har litograferet et selvportræt.

Kilder

Eksterne henvisninger 
 

 
 

Litografer fra Danmark
Lærebogsforfattere fra Danmark
Officerer fra Danmark
Personer i Treårskrigen fra Danmark
Danskere i 1800-tallet
Personer fra København
Space Bound

"Space Bound" er fjerde single fra den amerikanske rapper Eminems syvende studiealbum, Recovery. Sangen forventes blev udgivet i juni 2011.

"Space Bound" har samplinger fra R.E.M.s sang "Drive" og "Song for Bob" af Nick Cave og Warren Ellis.

Baggrund 
I februar 2011 blev det annonceret, at "Space Bound" ville blive fjerde single fra Recovery. Sangen beskriver et forhold mellem et kærestepar. Omkvædet er sunget af den britiske pop/R&B-sanger Steve McEwan.

Musikvideo 
Musikvideon blev indspillet over en tredages periode i Los Angeles i februar 2011. Pornostjernen Sasha Grey medvirker  i videoen og foregår på en motel. Musikvideoen fik premiere den 24. juni på iTunes.

Hitliste

Referencer 

Eminem-sange
Singler fra 2011
Rubberneckin'

"Rubberneckin'" er en komposition af Dory Jones og Bunny Warren. Sangen blev indspillet af Elvis Presley den 20. januar 1969 hos American Studios i Memphis.

"Rubberneckin'" blev udsendt som B-side på en single med "Don't Cry Daddy" (Mac Davis) som A-side. Dette skete i november 1969 samtidig med premiere på filmen Change Of Habit, hvor "Rubberneckin'" blev anvendt. "Rubberneckin'" var den eneste af filmens sange, der blev udsendt samtidig med filmen, og den nåede på ingen måde i nærheden af hitlisternes top. 

En remixet udgave, der blev produceret af Paul Oakenfold, blev udsendt som single i august 2003 som forløber for albummet Elvis 2nd To None, hvor sangen i den remixede version er med.

Andet 
De to kompositører, Dory Jones og Bunny Warren, er pseudonymer for sangens egentlige ophavsmand, Ben Weisman, der i alt har skrevet 57 af Elvis Presleys sange.

Referencer 

Elvis Presley-sange
Sange fra 1969
Singler fra 2003
Popsange
Carl Henckel

Carl Frederik Theodor Henckel (født 15. april 1801 i Aalborg, død 29. juli 1853 i Holte) var en dansk litograf.

Henckels var far, premierløjtnant Ferdinand Ludvig Henckel, der ligesom moren, Amalie Christiane Henriette født Zug, var tysk af fødsel, holdt skole. 1814 kom han til København for at blive kadet, 1818 blev han sekondløjtnant ved 1. jyske Infanteriregiment, 1829 premierløjtnant, men allerede 1842 afgik han med rang som stabskaptajn. Han havde nemlig kastet sig over litografien. 1815 havde musikhandler C.C. Lose anlagt det første litografiske etablissement i Danmark, og det gik 1820 over til Staten, der drev det under navnet Det Kongelige Stentrykkeri, under ledelse af militæretaten. Officerer blev benyttede som litografer. På denne måde kom Henckel i forbindelse med litografien, og 1824 fik han kongelig understøttelse til på en rejse i udlandet videre at uddanne sig i denne kunst. Hjemkommen fra den anlagde han 1827 et stentrykkeri i København, og der var nu en stadig kappestrid mellem hans og det militære etablissement, i hvilken Henckel langtfra trak det korteste strå. 1831 så Kunstakademiet ”med Fornøjelse” en del af Henckel indsendte arbejder, og 1838-40 udstillede han litografiske arbejder på Charlottenborg. I troppesamlingen 1843 ved Lüneburg blev et af ham opfundet transportabelt litografisk etablissement til hurtig fremstilling i stort antal af noget skrevet eller tegnet prøvet og erkendt for godt. 1848 deltog han som frivillig i den slesvigske Krig. 29. juli 1853 afgik han ved døden. 1827 havde han ægtet Maria Dorothea Schmidt (1805 – 1853), datter af Møller Jens Schmidt og Sophie Henriette født Jacobi.

Han er begravet på Søllerød Kirkegård.

 

Personer fra Aalborg
Danskere i 1800-tallet
Officerer fra Danmark
Personer i Treårskrigen fra Danmark
Litografer fra Danmark
Personer i Dansk Biografisk Leksikon
Michel Leblond

Michel Leblond (10. maj 1932 – 17. december 2009) var en fransk fodboldspiller og -træner, der spillede som midtbanespiller. Han var på klubplan tilknyttet Reims og RC Strasbourg, og spillede desuden fire kampe for det franske landshold. Han var med på det franske hold ved VM i 1954 i Schweiz.

Titler 

Ligue 1
 1953, 1955, 1958 og 1960 med Stade Reims

Coupe de France
 1958 med Stade Reims

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Fodboldspillere fra Stade Reims
Fodboldspillere fra RC Strasbourg
Fodboldtrænere fra Frankrig
Personer fra Reims
Over skyer, under vand

Over skyer, under vand er debutalbummet fra den danske popsanger og sangskriver Xander. Det blev udgivet den 28. februar 2011 på ArtPeople. "Det burde ikk være sådan her" blev udgivet som første single den 6. september 2010. Sangen har ligget #1 på hitlisten, og har solgt platin for 30.000 eksemplarer. Den 7. marts 2011 udkom andensinglen, "Os to og mine lagner", der i samme uge blev valgt til P3's Uundgåelige.

Modtagelse 
Over skyer, under vand har modtaget blandede anmeldelser fra de danske musikkritikere, der drog paralleller til 80'ernes popmusik og nutidige popartister som Rasmus Seebach, Nik & Jay og Burhan G. Thomas Søie Hansen fra Berlingske Tidende gav albummet positiv kritik. Han påpegede lighedstrækkene med moderen, sangerinden Anne Linnet i "jagten på det store omkvæd, der simpelthen må og skal med, hvis et godt popnummer skal føles og forløses", ligesom stemningen ifølge anmelderen er melankolsk. Rent musikalsk beskrev anmelderen albummet som en blanding af "klublyden og den senere, amerikanske hiphop- og R&B." Anders Houmøller Thomsen fra Jyllands-Posten beskrev albummet som "en stribe mundret banale sange, der ganske smart er iscenesat som moderne oversødet R&B, lineær dunkende electronica og masser af sylespids og tør synthesizer-pop, som mor lavede den i 1980'erne." Gaffa'''s Signe Bønsvig Wehding roste Xanders tekstunivers med ordende, "Xander [har] skabt et helstøbt tekstunivers, som oven i købet fungerer, når man hører sangene enkeltvis", men kritiserede "den klæghed, som ligger i denne musikalske genre, den enerverende mangel på artikulation og værst af alt, den lidende vokale klang". Niki Ranch Nielsen fra Århus Stiftstidende efterspurgte dybde og mente albummet var en "naiv cocktail af patosfyldt livsanskuelse i konfirmandhøjde og prepubertære hjerte/smerte rim".

 Spor 

 (*) angiver co-producer

Noter
 "Hovedet i spindelvæv" indeholder sample fra indspilningen "Klovnen" fra albummet Berlin '84'', skrevet og fremført af Anne Linnet.
 "Hjerte du som banker" indeholder sample af sangen "Sang til hjertet", skrevet af Anne Linnet og fremført af Birgitte Friboe.

Kilder

Eksterne henvisninger 
 Over skyer, under vand på ArtPeoples hjemmeside 

Debutalbum fra 2011
Debutalbum fra Danmark
Xander-album
Albert Gjedde

Albert Gjedde (født 10. januar 1946 på fødeklinikken Tagesminde i Gentofte) er professor i neurobiologi og farmakologi ved Københavns Universitets sundhedsvidenskabelige fakultet og institutleder ved Institut for Neurovidenskab og Farmakologi

Han er søn af kontorchef Albert Stoll (død 1967) og korrespondent Elisabeth Gjedde (død 2003). Albert Gjedde blev cand.med. fra Københans Universitet i 1973 og dr.med. samme sted i 1983 og har bl.a. arbejdet internationalt med forskningsledelse af store videnskabelige miljøer..

Han har bl.a. været direktør på Montreal Neurological Institute i Canada i fem år og bidraget til at etablere PET-centret ved Århus Universitetshospital.
Han er ydermere adjungeret professor ved Johns Hopkins Hospital i USA og professor i neurologi og neurokirurgi ved McGill University i Canada.
I 2010 modtog han Erhoff-prisen på 300.000 DKK i anerkendelse af hans forskningsbidrag gennem tiden inden for basal neurobiologi.

Eksterne henvisninger 
 Københavns Universitet – Albert Gjedde 
 Albert Gjedde får stor, dansk pris for forskningsformidling. Videnskab.dk, april 2012

Noter 

Personer fra Gentofte
Neurobiologer
Professorer fra Københavns Universitet
Personer i Kraks Blå Bog
Justøybroen

Justøybroen (Justøybrua) er en 116 meter lang bro i Lillesand kommune i Agder fylke i Norge.  Broen krydser Blindleia mellem Justøya og fastlandet på fylkesvej 232.  Justøybroen blev åbnet 24. oktober 1949 og haver kun et kørefelt.

Ekstern henvisning 
Justøybrua 

Broer i Agder
Lillesand
Queen Anne Style

Queen Anne Style er en britisk arkitekturstil fra enten engelsk barokarkitektur fra Anne af Storbritanniens regeringstid (1702 til 1714) eller til  British Queen Anne Revival der blev en populær arkitekturstil i 1800-tallet og begyndelsen af 1900-takket. I andre engelsktalende dele af verden er New World Queen Anne Revival architecture en helt anden stil.

Galleri med billeder fra Australien

Referencer

Eksterne henvisninger 
 

Stilperioder
Jun Feng

Jun Feng aka Jimbut (født 1965) er en kinesisk digter, der siden har været bosat i Odense, Danmark og nu skriver og udgiver sine digte på dansk. 

Han er uddannet i matematik ved universitetet i Shanghai samt Mag.Art i filosofi ved SDU
Jun Feng er desuden oversætter og har blandt andet oversat Kierkegaard til kinesisk.

Bibliografi 
 Ukendt, forlaget Arzig (2011)
 At leve i en fortælling (2007)
 Mod Nord (2004)
 Tiden er til fest (1999)
 The blue tide (1987)

Priser 
Præmiereing fra Statens Kunstfond i 2011

Eksterne referencer 
 http://www.jimbut.com/
 http://www.arzig.dk 

Digtere fra Danmark
Personer fra Odense
Digtere fra Kina
Dansksprogede forfattere fra Danmark
Recorded Music NZ

Recorded Music NZ, Recording Industry Association of New Zealand (RIANZ) er en non-profit handels-forbund af musik-producerer, distributører og musik-kunstnere der sælger musik i New Zealand. De står også for udarbejdelsen af de officielle hitlister i New Zealand.

Desuden står de bag den årlige uddeling af New Zealand Music Awards.

Hitlister
Blindleia

Blindleia er den indre sejlrute mellem fastlandet og skærgården i Lillesand kommune i Agder fylke i Norge.

Blindleia starter i området ved Gamle Hellesund og Ulvøysund nær kommunegrænsen til Kristiansand og løber forbi centrum af Lillesand.  Blindleia er et smult farvand, beskyttet af de mange øer, holme og skær mod hårdt vejr og grov sø fra Skagerrak.

Om sommeren er der travl trafik af både og mindre skibe i Blindleia.

Ekstern henvisning 
Blindleiabilleder 
Deltag på bådtur med motorbåden Øya  

Agders geografi
Lillesand
Farvande i Norge
Carl Christian Lose

Carl Christian Lose eller C.C. Lose kan henvise til flere personer:

 Carl Christian Lose den ældre (1787-1835) – dansk boghandler og musikforlægger
 Carl Christian Lose den yngre (1821-1892) – dansk boghandler og musikforlægger
Elisabeth Förster-Nietzsche

Therese Elisabeth Alexandra Nietzsche (født 10. juli 1846, død 8. november 1935) er kendt som Elisabeth Förster-Nietzsche. Hun var søster til filosoffen Friedrich Nietzsche, som hun plejede, efter at han i 1889 var gledet verden af hænde. Hun boede 1886-90 i Paraguay, hvor hun med sin mand, Bernhard Förster (1843-89), grundlagde en tysk-arisk koloni, "Nueva Germania". Elisabeth Förster-Nietzsche grundlagde Nietzsche-arkivet i Weimar 1896 og udgav og redigerede broderens samlede værker og korrespondancer. Hun havde antisemitiske holdninger og må bære sin del af ansvaret for, at Nietzsches filosofi er sat i forbindelse med den nationalsocialistiske ideologi. Hun beholdt trofast Georg Brandes' portræt i Arkivet og omtalte det for ambassadør v. Hassel i København. Det blev fjernet straks efter hendes død – af raceårsager; jfr. Politiken 6. december 1935.

Referencer

Eksterne henvisninger 

Personer fra Tyskland
Tyskere i 1800-tallet
Tyskere i 1900-tallet
Forinstallerede programmer

Forinstallerede programmer (også kendt som forudinstallerede programmer eller præinstallerede programmer; ordet programmer kan også erstattes af software) er computerprogrammer allerede installeret og licenseret på en computer købt fra OEM.

Fordele 
At købe hardware og programmer sammen er udgiftseffektivt og rabatter er mulige fra OEMs ved større ordrer. 

Forinstallation giver fordelen ved nøglefærdige løsninger, hvor brugeren ikke behøver at tænke på installation af forskellige almindelige anvendte software, såsom operativsystemet eller tekstbehandling.

Ulemper 
Forinstallerede programmer lider almindeligvis af en eller flere af følgende problemer:
 Forinstallerede programmer er almindeligvis licenseret alene til anvendelse på computeren hvorpå de blev forinstalleret og de må ikke overføres til andre computere.
 Forinstallerede programmer kan have sikkerhedssårbarheder - endda opdateringsprogrammerne fra kendte mærker.
 Forinstallerede programmer kan være funktionalitets- eller tids-begrænsede, med formålet at få brugeren til at købe den "fulde" version.
 Forinstallerede programmer kan komme uden installationsmedie; så brugeren kan ikke kan installere det igen. 
 Forinstallerede programmer kan modificere eller erstatte standard-webbrowser eller systemindstillinger, med målet at målrette specifikke reklamer til brugeren; eller anden funktionalitet som måske kan betragtes som malware. 
 Forinstallerede programmer kan bruge systemresurser, selv hvis de ikke aktivt anvendes af brugeren, hvilket kan påvirke reaktionshastigheden og påvirke system og opstartstiden.
 Forinstallerede programmer kan være vanskelig eller umulig for brugere at fjerne, f.eks. via systemets standard afinstallationsværktøjet.

Craplets 
Ofte kommer nye computere med forinstallerede programmer som fabrikanten blev betalt for at inkludere, men som kan være af tvivlsom værdi for køberen. Sådanne uønskede forinstallerede programmer og reklamer bliver nedsættende kaldet for craplets, et portmanteau af crap og applet, og crapware. Januar 2007 udtrykte en unavngiven talsmand fra Microsoft bekymring at Windows Vista lanceringen ville blive hæmmet af dårligt designet, ucertificerede 3. parts programmer installeret af leverandører — "Vi kalder dem craplets." Han udtalt at antitrust-sagen mod Microsoft hindrede selskabet i at stoppe forinstalleringen af disse programmer af OEMs. Walter Mossberg, technologiskribenten for The Wall Street Journal, forbandede "craplets" i to spalter offentliggjort april 2007, og foreslog adskillige mulige strategier til at fjerne dem. Ifølge Ars Technica bliver de fleste craplets installeret af OEMs som modtager betaling fra software forfatterne. Ved 2007 Consumer Electronics Show, forsvarede Dell denne praksis, og udtalte at det holdt prisen nede og det var underforstået at systemet sandsynligvis ville koste betydeligt mere for brugeren hvis disse programmer ikke var forinstallerede.

Se også
 Marchitecture

Referencer

Eksterne henvisninger 
 PC Decrapifier , pcworld.dk: Fjern pre-installerede programmer fra din nye pc , pcworld.com: Editorial Review of PC Decrapifier 

Markedsføring
Software
Seimi Nørregaard

Seimi Nørregaard (født 1975) er en dansk digter og kunstner. Hun debuterede som digter i 2006 med digtsamlingen Væggene har ører.

Nørregaard er uddannet på Nordisk teaterskole i Århus i 1998. Hun har bl.a. skabt performance installationerne SKJUL på Overgaden. Institut for Samtidskunst,
Arbejdet på Metropolis (festival), Hello Hollow på Southbank Centre London, arbejdet for Brandts museum i Odense. Medstifter af foreningen Uafhængige Scenekunstnere.

Bibliografi 
 Jeg forventer en masse (2005)
 Væggene har ører (2006)

Eksterne henvisninger 
 seimi.dk
 Dans mine digte i små røde træsko
 Seimi Nørregaard (blog)

Digtere fra Danmark
Personer fra København
Dansksprogede forfattere fra Danmark